хумористични анекдоти за Америка
Една палава американка живеела на деветдесет и деветия етаж на някакъв небостъргач. Веднъж си довела любовник в ранния следобед и се почнал як с*кс! По някое време, неверницата казала:
- Скъпи, вече е четири и половина следобяд! А пък мъжът ми се прибира точно в пет! Моля те, свършвай вече и си тръгвай!
Оня отговорил:
- Спокойно! Имам гащи с перка! Мога да скоча навън и да хвръкна като птица!
И креватните упражнения продължили!
След малко, палавницата подхвърлила загрижено:
- Скъпи, вече е пет без петнайсет! Крайно време е да напуснеш квартирата!
Мачото повторил:
- Спокойно! Имам гащи с перка!
След десет минути, жената се обадила крайно разтревожена:
- Скъпи, вече е пет без пет! Тръгвай си, за Бога!!!
- Спокойно! Имам гащи с перка!
Тогава, откъм външната врата се чул шум от отключване. И любовникът се хвърлил през прозореца с плонж!
Само след секунди, в стаята влязъл съпругът:
- Ти, защо гледаш гузно, ма?
Неверницата скалъпила набързо едно обяснение:
- Така ти се струва, скъпи! Просто си уморен от работа!
Онзи присвил очи подозрително:
- А защо си чисто гола?
Съпругата направила мили очи:
- Защото те чакам с нетърпение, за да се любим!
Рогоносецът се троснал:
- Брей! Такава ли била работата?! А тогава какви са тия мъжки дрехи тука - балтон, пуловер, сако, риза, вратовръзка, панталони, гащи с перка...